open-index/open-wikipedia-markdown huggingface dataset:
Tåtten om bergbuen

***Tåtten om bergbuen*** (norrønt *Bergbúa þáttr*; «fjell-boerens tått») er en tått, en kort islendingesaga fra 1200-tallet. Historien foregår ved Kollafjorden (i det nåværende Austur-Barðastrandarsýsla) på Island på 1100-tallet, og handler om bonden *Tord* som er på vei til kirke, og i en hule møter en underjordisk trollaktig skikkelse. På samme måte som i Kumlbúa þáttr fremsier den underjordiske dikt for bonden. 

I denne tåtten fremsier trollet Hallmundr en flokk på 12 vers, som skildrer et vulkanutbrudd med termer fra norrøn mytologi. Teksten har også blitt oppfattet som en allusjon til Ragnarok, eller som det islandske haugfolkets svanesang i møte med kristendommen.

Oversatt til bokmål som *Tåtten om bergbuen* av Arnhild Mindrebø, 2014.

## Eksterne lenker

* heimskringla.no, dansk sammendrag og norrøn fulltekst
Andrew Osagie

**Andrew Osagie** (født 1988) er en engelsk mellomdistanseløper. Han er britisk mester på 800 meter (2011), og har også sort belte i karate. 

## Resultater som junior
Osagie deltok i U23-EM 2009 i Kaunas og ble slått ut i innledningsheatet. Samme år ble han engelsk U23-mester på 800 meter. 

## Resultater som senior
Han ble britisk mester på 800 meter i 2011. Innendørs har han gull fra det britiske mesterskapet i 2010 og sølv i 2011.

Både i VM i friidrett innendørs 2010 og Samveldelekene 2010 ble han slått ut i semifinalen. Bedre gikk det i EM i friidrett innendørs 2011, der han kom på 4.-plass med tiden 1:48,50. Han nådde semifinalen igjen i VM i friidrett 2011 i Daegu, men fikk 13. beste tid, og nådde ikke finalen. 

I VM i friidrett innendørs 2012 i Istanbul fikk han bronse på 800 meter, bak hhv. Mohammed Aman og Jakub Holuša. Tiden hans i finalen var 1:48,92.

## Referanser


## Eksterne lenker
* 
* Profil på European Athletics
* Profil på Power of 10
Tasmanbreen

**Tasmanbreen** (engelsk: *Tasman Glacier*) er en isbre på Sørøya på New Zealand. Den ligger i fjellkjeden Søralpene innenfor Aoraki/Mount Cook nasjonalpark.

## Geografi
Med sin lengde på 27 kilometer er Tasmanbreen den største isbreen på New Zealand. Den er 4 kilometer bred på det bredeste og 600 meter tykk. Den dekker et område på 101 km².

Smeltevannet fra breen og den nærliggende Murchinsonbreen samles i Tasmansjøen før det renner via Tasmanelva til Pukakisjøen.

## Breens tilbaketrekking
Breen har trukket seg tilbake om lag 180 meter i året siden 1990-årene, og fra rundt 2008 økte dette til mellom 477 og 822 meter i året. Det er anslått at breen vil forsvinne i den nærmeste framtiden.

## Referanser


## Eksterne lenker
*
Tåtten om gravboeren

***Tåtten om gravboeren*** (norrønt *Kumlbúa þáttr*) er en tått, en kort islendingesaga fra 1200-tallet. Historien foregår ved Breidafjord vest på Island på 1100-tallet, og handler om bonden *Torstein Tarvardsson* som finner et skjelett, andre levninger og et sverd i en gravhaug da han er på vei hjem fra sin elskerinne.

På samme måte som i Bergbúa þáttr møter hovedpersonen en underjordisk som fremsier dikt for ham. Torstein blir hjemsøkt i drømme, og den hauglagte krever sitt sverd tilbake med et dikt. Torstein svarer med et eget dikt at han vil beholde sverdet. Da han senere forsøker å finne igjen gravhaugen er den borte.

Teksten har blitt oppfattet som en drøfting av det nylig kristnede Islands behandling av sin hedenske fortid.

Den er oversatt til bokmål som *Tåtten om gravboeren* av Jon Gunnar Jørgensen, 2014.

## Referanser

;Litteratur
* John Lindow. «Meeting the other. The cases of Draumr Þorsteins Síðu-Hallssonar and Kumlbúa þáttr» I: *[http://books.google.no/books?id=oGPl11DewwgC&pg=PA89&lpg=PA89&dq=%22Kumlb%C3%BAa+%C3%BE%C3%A1ttr%22&source=bl&ots=7bDeUGhMWq&sig=Eelb-75B0w9cSnJ-L9nBxRFU1u4&hl=nn&sa=X&ei=9NCDT5TfMYfc4QSmxaHKBw&ved=0CDMQ6AEwBA#v=onepage&q=%22Kumlb%C3%BAa%20%C3%BE%C3%A1ttr%22&f=false Myths, Legends, and Heroes: Essays on Old Norse and Old English Literature]*. Edited by Daniel Anlezark. University of Toronto Press, 2011. 
;Eksterne lenker
* heimskringla.no, dansk sammendrag og norrøn fulltekst
Tasmanelva

**Tasmanelva** (engelsk: *Tasman River*) er en grenet alpin elv i Canterbury på Sørøya på New Zealand. Elva har sitt utspring i Aoraki/Mount Cook nasjonalpark der den får smeltevann fra Tasmanbreen og Murchisonbreen og via en bielv Hookerbreen og Muellerbreen.

Den renner 25 kilometer sørover fra Søralpene inn til Pukakisjøen der den via elvene Pukaki og Tekapo renner inn i Waitakielva.
## Referanser
Austre Svarthornbreen

**Austre Svarthornbreen** er en isbre i Wohlthatmassivet i Dronning Maud Land. Den ligger mellom Midtre og Austre Petermannkjeda.

Området ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Breen har sitt navn etter fjelltoppene Svarthorna.

## Se også
*Vestre Svarthornbreen

## Kilder
*
*
Slottet (Svalbard)

**Slottet** er et fjell på Spitsbergen på Svalbard. Toppen har en høyde på 805 moh. Fjellet ligger øverst i Lundströmdalen, og er også synlig fra de øvre delene av både Reindalen og Adventdalen.

Fjellet fikk sitt navn ettersom det på grunn av sin fasong og sin dominerende posisjon i landskapet minnet om Stockholms slott.

## Referanser
Multipotente stamceller

**Multipotente stamceller** er stamceller som gir opphav til et begrenset antall ulike celletyper. Varianten pluripotente stamceller kun har blitt funnet i embryoer og fostre etter som de skal gi opphav til et helt individ. De multipotente stamcellene trenger bare å gi opphav til de celletypene som et født individ trenger å produsere. Multipotente stamceller gir opphav til for eksempel blodceller, muskelceller, nerveceller, hudceller og lignende.
Mušketovbreen

**Mušketovbreen** er en stor isbre i Dronning Maud Land som skiller Wohlthatmassivet i vest fra Weyprechtfjella, Payerfjella og Lomonosovfjella i øst. Den er om lag 70 kilometer lang og 60 kilometer bred og strømmer i nordøstlig retning. Mušketovbreen er en sidegren av Entusiastbreen.

Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av sovjetiske kartografer basert på undersøkelser og flyfotografering gjennomført av en sovjetisk ekspedisjon i 1958–59. Den er navngitt etter den sovjetiske geologen og geografen Ivan V. Musjketov (1850–1902).

## Kilder
*
*
Pluripotente stamceller

**Pluripotente stamceller** (latin: *pluri* betyr «flere») er en type stamceller som kan gi opphav til alle celletypene i et født individ. Forskere har funnet pluripotente stamceller i embryoer og aborterte fostre. Hvis eggceller befruktes i laboratoriet, kan det befruktete egget brukes til å isolere pluripotente stamceller.

Det er til nå ikke blitt isolert noen pluripotente stamceller i fødte individer. Vi vet ikke ennå om det skyldes at det ikke trengs annet enn multipotente stamceller i fødte individer. Men at de er enklere å finne i embryoer og fostre er ikke rart, etter som det skal lages et helt individ.
## Referanser
Karl Høgberg

**Karl Høgberg** (1901&ndash;1981) var en norsk kunstmaler. Han var elev av Axel Revold på Statens kunstakademi 1926–27.  Fra 1946 til 1971 var han overlærer ved Statens håndverks- og kunstindustriskole i Oslo.

## Innkjøp og utsmykninger
* Altertavla *Den seirende Kristus* i Holmen kirke (Akershus) 1965
* Bibiloteket på Sandefjord videregående skole
* *Sjøfart, handel og industri* i Oslo rådhus (1950).
* Minnehallen over omkomne elever fra Risøy Folkehøyskole
* *Hesteleiting* (1930) er kjøpt inn av Nasjonalgalleriet

## Referanser


## Eksterne lenker
* 
*  Om altertavla i Holmen kirke
*  Om festsalen i Oslo rådhus hos nrk.no
Dimnøya

**Dimnøya** (også kalt **Dimna**) er ei øy i Ulstein kommune i  Møre og Romsdal. Øya har et areal på 9 km² og et folketall på 1&nbsp;312 i 2014. Bygda Dimna ligger på vestsiden av Dimnøya.
 
Det er to grunnkretser på øya: Sundgot med 1&nbsp;024 innbyggere og Dimna med 288 (2014). På Sundgot ligger Hasund skole, som også dekker grunnkretsen Hasund på naboøya Hareidlandet. Det er en barnehage på øya: Sundgotmarka barnehage. I byggefeltet Sundgotmarka ligger også Hasundgot Stadion, som er hjemmebanen til Hasundgot IL. Bygda Dimna hadde tidligere egen skole.

Dimna blir uttalt Di`mna, dat. Di`mnennje. Gardsnavn på øya er Indre Dimna, Ytre Dimna og Vågane som utgjør bygdelaget Dimna. Videre gårdene Breivik, Kleiva, Dimnasund, Sundgot, Ertesvåg og Røyra. Høyeste punkt  på øya er Høgåsen, 240 moh.

Kleven Verft, som er en viktig arbeidsplass for hele regionen Søre Sunnmøre, ligger på Dimnøya. Det har blant annet bygd flere hurtigruteskip.

Øya har to idrettslag, Dimna IL ( friidrett) og Hasundgot IL (fotball).

Fylkesvei 26 i Møre og Romsdal går fra krysset med Riksveg 61 ved Hasund til Dimnasund og deretter rundt øya.

## Referanser
Langskavlen

**Langskavlen** er en liten, bratt isbre i Hoelfjella i Dronning Maud Land. Den strømmer fra nordsiden av Skavlhø i Payerfjella.

Kartlegging av området ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60.

## Referanser




## Eksterne lenker
*
Mendeleevbreen

:*Se også [[Mendeleevbreen (Svalbard)]].
*'Mendeleevbreen''' er en isbre i Hoelfjella Dronning Maud Land. Den er om lag 12 kilometer lang og strømmer i nordøstlig retning gjennom de nordlige delene av Payerfjella.

Breen ble kartlagt av sovjetiske kartografer basert på undersøkelser og flyfotografering gjennomført av en sovjetisk ekspedisjon i 1960–61. Den er navngitt etter den russiske kjemikeren Dmitrij Mendelejev (1834–1907).

## Kilder
* 
*
Jack Tramiel

**Jack Tramiel** (født Jacek Trzmiel; 1928–2012) var en amerikansk gründer for Commodore Business Machines.

Etter den tyske invasjonen av Polen i 1939, og utbruddet av andre verdenskrig ble hans familie sendt av nazistene til den jødiske ghettoen i Łódź, hvor Tramiel arbeidet i en tekstilfabrikk for den tyske okkupasjonsmakten. Da de jødiske gettoene ble likvidert ble hele familien hans sendt til Auschwitz konsentrasjonsleir, der Tramiel skal ha blitt undersøkt av doktor Josef Mengele personlig og satt i tvangsarbeid. Det er blitt hevdet at hans far skal ha dødd av tyfus, noe som var svært utbredt i nazistenes konsentrasjonsleirer, mens Tramiel tror at faren døde av en injeksjon med bensin. I november 1947 emigrerte Tramiel til USA, der han vervet seg til det amerikanske militæret. I 1953, mens han jobbet som drosjesjåfør, kjøpte Tramiel en butikk i Bronx som reparerte forskjellige kontormaskiner. Tramiel kalte det første firmaet sitt for Commodore Portable, og han hadde en avtale med et selskap i Tsjekkoslovakia som skulle montere skrivemaskiner for salgs i Nord-Amerika. Ettersom Tsjekkoslovakia hadde underskrevet Warszawapakten, kunne maskinene ikke importeres direkte til USA. Derfor grunnla Tramiel Commodore Business Machines i Toronto, Canada.

## Referanser
Vangengejmbreen

**Vangengejmbreen** er en isbre i Wohlthatmassivet i Dronning Maud Land. Den er om lag 15 kilometer lang og drenerer østsiden av Mentzelfjellet i Gruberfjella. Den strømmer i nordlig retning mot Sjøhausen.

Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Den ble ytterligere kartlagt av en sovjetisk ekspedisjon i 1960–61 som navnga den etter den sovjetiske meteorologen Georgij Vangengejm (1886–1961).

## Kilder
*
*
Kaikourahalvøya

**Kaikourahalvøya** (engelsk: *Kaikoura Peninsula*) ligger nordøst på Sørøya på New Zealand. Den strekker seg fem kilometer ut i Stillehavet sør for byen Kaikoura i Canterbury. 

Maoriene har bodd på halvøya i rundt 1000 år. De brukte den som base for moajakt og høstet også store mengder kreps som fantes langs strendene. I sagnene er det fra denne halvøya den legendariske helten Māui skulle ha fisket fisken som ble til Nordøya. 

På 1800-tallet ble det opprettet europeiske hvalfangststasjoner i området. I dag er hvalsafari en populær turistaktivitet i området. Hvalene kommer til området fordi blekkspruter og andre dypvannsdyr blir tvunget opp gjennom Hikurangi Trench til overflaten på grunn av havstrømmene og den stigene havbunnen. Det har også vært observasjoner av vandrealbatross i området.

## Referanser


## Eksterne lenker
*
Carol Ann Duffy

**Carol Ann Duffy** (født 23. desember 1955 i Glasgow) er en britisk poet og dramatiker. Hun flyttet til Stafford da hun var seks år gammel. 1. mai 2009 ble hun utnevnt til Storbritannias poet laureate. Hun er den første kvinne, hun er også den første skotske og åpent homofile poet laureate. 

Duffy er svært produktiv og blant hennes tekster finnes blant annet *Standing Female Nude* (1985), *Selling Manhattan* (1987), *Mean Time* (1993), og *Rapture* (2005). Alle de nevnte titlene har fått ulike priser, blant annet *Somerset Maugham-prisen* og *T. S. Eliot-prisen*. Hennes dikt omhandler emner som undertrykkelse, kjønn, og vold, men i et tilgjengelig språk som har gjort dem populære i skoler. Jostein Sæbøe har gjendikta og skrevet etterord til *Korte dagar, endelause netter* som kom ut på Samlaget i 2011.

Duffy er også dramatiker, og har hatt skuespill framført på Liverpool Playhouse og Almeida Theatre i London. Blant hennes skuespill finnes *Take My Husband* (1982), *Cavern of Dreams* (1984), *Little Women, Big Boys* (1986), *Loss* (1986), og *Casanova* (2007). 

Duffy ble utnevnt til offiser av Order of the British Empire og i 2002 forfremmet til kommandør. I nyttårslisten for 2015 ble hun igjen forfremmet, denne gang til kommandørdame (DBE). Hun ble derved adlet og fikk rett til tiltaleformen lady foran sitt navn.

## Referanser


## Litteratur
* Michelis, Angelica & Antony Rowland (red) (2003): *The Poetry of Carol Ann Duffy: Choosing Tough Words*. Manchester University Press.
* Randolph, Jody (1995): «Remembering Life before Thatcher: Selected Poems by Carol Ann Duffy» i: *Women's Review of Books* 12.8, mai 1995.

## Eksterne lenker
* 
* 
*  Carol Ann Duffy at BBC Poetry Season
*  «Duffy at the Poetry Archive», biografi og lydfiler
*  Intervjuet av Jeanette Winterson
Romeren

**Romeren** (finsk: *Ihmiskunnan viholliset*) er en roman av den finske forfatteren Mika Waltari som ble utgitt i 1964. Hendelsesforløpet er satt til Roma i kristendommens tidlige dager og er en etterfølger til Rikets hemmelighet. Hovedpersonen og fortelleren er Minitus, sønn av Marcus, som også er hovedpersonen i den forrige romanen. Minitus er en romersk borger som kjemper etter å overleve uten å vikles inn i politiske maktkamper.

I romanen reiser han fra Korint til De britiske øyer, til Roma og deretter til Jerusalem. Gjennom et barndomsvennskap med Nero, blir han noen ganger en rådgiver, noen ganger et redskap og noen ganger en narr for den lunefulle keiseren. En grusom skjebne gjør ham til kommandør for menasjeriet som leverte ville dyr som slet hans far og sønn i småbiter, og boken ble skrevet som en veiledning for keiser Claudius' sønnesønns sønn.
Hikurangi Trench

**Hikurangi Trench** er en dyphavsgrop i Stillehavet rett utenfor østkysten av Nordøya på New Zealand. Den ligger mellom sørenden av Cooksundet og Chatham Rise. Den er en forlengelse av Kermadec Trench som ligger lenger nord. Den er dannet der Hikurangiplatået blir dyttet under den tektoniske Indo-Australske platen.

Selv om den er grunnere enn gropene lenger nord. er Hikurangi Trench 3000 meter dyp så nær kysten som 80 kilometer. Det dypeste punktet i gropen er 3750 meter. 

Ved sørenden av Hikurangi Trench, utenfor kysten av Marlborough reiser sjøbunnen seg veldig fort og på grunn av havstrømmer og vind kan man finne dypvannsarter nærme kysten. Denne matkilden tiltrekker flere hvaler og hvalsafari er en viktig turistattraksjon i området.
Stabekkbanen

**Stabekkbanen** er en idrettsplass på Stabekk i Bærum kommune. Banen blir gjerne kalt «Plassen» og er hjemmebane for Stabæk Idrettsforening.

Stabekkbanen brukes til fotball om sommeren og bandy om vinteren. Sommerstid er banen gruslagt, og siden 2001 har den hatt kunstis i vintersesongen. Overskuddsvarme fra isproduksjonen hjelper til å varme opp Stabekk skole, Ringstabekk skole og Stabekk høgskole. «Plassen» har hatt flombelysning etter strekklysprinsippet siden midt på 1950-tallet.

## Historie
Banen har vært Stabæk IFs hjemmebane helt fra foreningen ble stiftet i 1912. Kort tid etter stiftelsen kjøpte klubben tomt av proprietær Neslein for 3000 kroner lånt av Bærum kommune. I 1974 ble klubbhus innviet, reist ved hjelp av dugnad fra klubbens medlemmer og innsats fra kommunen. Fra slutten av 1930-tallet til 1950-tallet var det dessuten ishockeybane, nord for dagens bane. Midt på 1950-tallet fikk banen strekklys. Daværende leder i Norges Bandyforbund Jens B. Raanaas garanterte for finansieringen av lysanlegget da departementets saksbehandling gikk tregt.

Åtte NM-finaler i bandy har blitt arrangert på Stabekkbanen, senest i 2013.

## Referanser


## Kilder
*

## Eksterne lenker
* Stabæks offisielle hjemmeside – veibeskrivelse Stabekkbanen
Yazīd III

**Yazīd ibn al-Walīd ibn ʿAbd al-Malik** (arabisk: ; født 701, død 744 AD/126 AH) var den tolvte kalifen av Umajjadekalifatet som hersket i omtrent seks måneder i 744, fra 15. april til 3. oktober. Han var sønnen til al-Walīd I og en prinsesse fra Transoxiana/Sogdia. Yazīd kritiserte den forrige kalifen, hans fetter al-Walīd II, for å være umoralsk, og han marsjerte inn i Damaskus og avsatte ham i et kupp. Da han døde av sykdom, ble han etterfulgt av sin utvalgte etterfølger, broren Ibrāhīm ibn al-Walīd.
Marwān II

**Marwān ibn Muḥammad ibn Marwān** (arabisk: ; født 688, død 6. august 750 AD/72-132 AH) var den fjortende kalifen av Umajjadekalifatet som hersket fra 744 til 750. Han var den siste umajjadeherskeren som styrte fra Dimašq. Marwāns regjeringstid var preget av mye indre strid og økt motstand mot umajjadene, og hans oppmerksomhet gikk til å forsøke å holde riket sammen. Abbasidene vokste seg sterkere, og i 750 beseiret de Marwān i slaget ved Zab og overtok makta i kalifatet. 300 medlemmer av umajjadefamilien ble drept, mens Marwān en tid flyktet gjennom riket, før han 6. august ble drept i Egypt. Etter dette ble umajjadene drept i stort antall, men den dyktige prinsen ʿAbd ar-Raḥman klarte å flyte til al-Andalus, hvor umajjadene fortsatte å herske i nesten 300 år. 

## Referanser
Cochapeti (distrikt)

**Cochapeti** er et distrikt i provinsen Huarmey i regionen Ancash i Peru. Distriktets nasjonale statistikkode er 021102 og hovedstaden er Cochapeti. Distriktet ble opprettet den 5. mars 1936.

## Referanser


## Eksterne lenker
* Censos Nacionales: XI de Población y VI de Vivienda 2007.
Ibrāhīm ibn al-Walīd

**Ibrāhīm ibn al-Walīd** (arabisk: ) var den trettende kalifen av Umayyadekalifatet. 

Ibrāhīm hersket bare i en kort periode i 744 før han abdiserte og gikk i skjul ut av frykt for politiske motstandere. Hans korte regjeringstid og ikke-fullstendige anerkjennelse førte til at aṭ-Ṭabarī skrev at han ikke lyktes i å bli kalif, samtidig som han også skrev at Ibrāhīm som kalif utnevnte ʿAbd Allah ibn ʿUmar som Iraks guvernør. 

Ibrāhīm var blitt utpekt til arving av sin bror Yazīd III. Marwān ibn Muḥammad valgte å ikke motsette seg Yazīd, og selv om han siden ga sin lojalitet til Yazīd fortsatte han med å fremme sin egen ambisjon. Ibrāhīm ba om og fikk Marwāns personlige forsikring om sin egen sikkerhet, og sammen med Marwān dro han til den tidligere kalif Hišām ibn ʿAbd al-Maliks residens i Rusafah i Syria. 
## Referanser
Pratapa

***Pratapa*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger med én eller to lange, tynne stjerter på hver bakvinge. Oversiden er metallisk blå med svarte vingespisser. Undersiden er gråbrun med en mørk tverrstripe, gjerne også en oransje flekk ved bakhjørnet.

## Levevis
Larvene lever på parasittiske planter i slekten *Loranthus* (mistelteinfamilien).

## Utbredelse
Slekten er utbredt i Sørøst-Asia, fra Sri Lanka i sørvest og det vestlige Kina i nordvest til Sulawesi i øst.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Iolaini Riley, 1958
******* slekten ***Pratapa*** Moore, 1881
******** *[[Pratapa cameria]]* de Nicéville
******** *[[Pratapa deva]]* (Moore, 1858)
******** *[[Pratapa icetas]]* (Hewitson, 1865)
******** *[[Pratapa icetoides]]* (Elwes, 1893)
******** *[[Pratapa ismaeli]]* Hayashi, Schröder & Treadaway, 1983
******** *[[Pratapa tyotaroi]]* Hayashi, 1981

## Eksterne lenker
* 
* Brower, Andrew V. Z. 2007. [''Pratapa'' i The Tree of Life Web Project, http://tolweb.org/ http://tolweb.org 
* www.funet.fi – ''Pratapa''
Neocheritra

***Neocheritra*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger med to svært lange, tynne stjerter på hver bakvinge.
Vingene er forholdsvis brede og avrundede, hos hunnene er oversiden for det meste mørkbrun, hos hannene metallisk blå bortsett fra den ytterste delen som er svart. Undersiden er gjerne hvit med rødbrune ytterkanter.

## Levevis
Larvene lever på parasittiske planter i slekten *Loranthus* (mistelteinfamilien).

## Utbredelse
Slekten er utbredt i Sørøst-Asia, fra Sikkim i vest til Filippinene og Borneo i øst.
Arten *[[Neocheritra florala]]* fra Colombia blir gjerne også plassert her, men denne plasseringen er usikker.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Iolaini Riley, 1958
******* slekten *Neocheritra* Distant, 1885
******** *[[Neocheritra amrita]]* (C. & R.Felder, 1860)
******** *[[Neocheritra fabronia]]* (Hewitson, 1878)
******** *[[Neocheritra manata]]* (Semper, 1890)
******** *[[Neocheritra namoa]]* de Nicéville, 1894
******** *[[Neocheritra florala]]* – usikkert om denne hører til her

## Kilder
* Butterfly Circle Checklist – *Neocheritra amrita* https://web.archive.org/web/20110101222646/http://www.butterflycircle.com/checklist%20V2/CI/index.php/start-page/startpage/showbutterfly/194

## Eksterne lenker
* 

* Brower, Andrew V. Z. 2007. [''Neocheritra'' i The Tree of Life Web Project, http://tolweb.org/ http://tolweb.org 
* www.funet.fi – ''Neocheritra''
* Bilder av ''Neocheritra manata''
Rachana

***Rachana*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger med to korte, tynne stjerter på bakvingene. Hannens overside er metallisk blå med svarte ytterkanter, undersiden er grå med en bred, mørklt rødbrun tverrstripe. Som hos mange andre stjertvinger har hannen lange hårkvaster (duftskjell) ved forkanten av bakvingen.

## Levevis
Larvene lever på parasittiske planter i mistelteinfamilien.

## Utbredelse
Slekten er utbredt i Sørøst-Asia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Iolaini Riley, 1958
******* slekten *Rachana* Eliot, 1978
******** *[[Rachana circumdata]]* Schröder, Treadaway & Hayashi, 1978
******** *[[Rachana jalindra]]* (Horsfield, 1829)
******** *[[Rachana mariaka]]* (Hewitson, 1869)
******** *[[Rachana mioae]]* (Hayashi, 1978)
******** *[[Rachana plateni]]* (Semper, 1890)

## Kilder
* Butterfly Circle Checklist – *Rachana jalindra* https://web.archive.org/web/20121024235920/http://www.butterflycircle.com/checklist%20V2/CI/index.php/start-page/startpage/showbutterfly/201

## Eksterne lenker
* 

* Brower, Andrew V. Z. 2007. [''Rachana'' i The Tree of Life Web Project, http://tolweb.org/ http://tolweb.org 
* www.funet.fi – ''Rachana''
Anna (Go to Him)

**«Anna (Go to Him)»** er en sang skrevet og utgitt av Arthur Alexander 7. september 1962. Plateselskapet var Dot Records. En coverversjon ble innspilt og utgitt med The Beatles på deres debutalbum *[[Please Please Me (album)|Please Please Me]]* året etter.

## Arthur Alexanders originalversjon
Teksten handler om Alexanders problemer i ekteskapet med sin kone Ann og de ble etter hvert skilt. Grunn-akkorden i «Anna (Go to Him)» er h-dur og blant musikerne er det Floyd Kramer som spiller piano, og ellers består arrangementet av både strykere og damekor. Til tross for at sangtittelen er «Anna (Go *to* Him)» synger Alexander heller «go *with* him». Det samme gjør John Lennon på The Beatles sin versjon.

I episoden «Oldies But Young 'Uns» fra den kjente amerikanske sitcom-serien Våre verste år (også kalt «Bundy»), har Al Bundy «Anna (Go to Him)» på hjernen, men kommer ikke på hva tittelen er.

## The Beatles' versjon

The Beatles' versjon går i d-dur (i stedet for h-dur som originalen). John Lennon synger med George Harrison og Paul McCartney på kor. I stedet for piano, blir riffet ivaretatt av Harrison på sin sologitar. Ringo Starr kopierte det meste av trommespillet fra originalen, bortsett fra i mellomversene hvor han også benytter taktfast hi-hat slag. I versene gjør trommisene på begge versjoner en spesiell markering med hi-hat rett før skarptromme-slaget. Lennon var veldig forkjølet den 11. februar 1963 da The Beatles spilte inn sin versjon og etter tredje tagning, var den klar for remiksing. Den ble først utgitt 22. mars 1963 på gruppens debutalbum *[[Please Please Me (album)|Please Please Me]]*. I USA var den først planlagt utgitt 22. juli 1963 på albumet Introducing... The Beatles, men så ikke dagens lys før 10. januar 1964.

## Personell på The Beatles' versjon
*John Lennon: akustisk rytmegitar, vokal
*Paul McCartney: bassgitar, kor
*George Harrison: sologitar, kor
*Ringo Starr: trommer

The Beatles spilte «Anna (Go to Him)» på sine konserter i peroden høsten 1962 – våren 1963, og de spilte også inn to versjoner for BBC Radio:

## «Anna (Go to Him)» fremført av The Beatles i BBC radio

## Referanser
Gladiatorene

***Gladiatorene*** (orig.: *Demetrius and the Gladiators*) er en amerikansk historisk film fra 1954, og en oppfølger til ''Men jeg så ham dø'' (1953). Filmen ble regissert av Delmer Daves, og produsert av Frank Ross.

Victor Mature spiller rollen som Demetrius, en kristen slave som tvunget til å kjempe som gladiator, og Susan Hayward som Valeria Messalina. De øvrige rollene spilles av Ernest Borgnine, William Marshall, Michael Rennie, Jay Robinson, Debra Paget, en ung Anne Bancroft og Julie Newmar. Filmen er i farge og CinemaScope.

## Handling
Etter at vennen hans Marcellus blir henrettet på grunn av påstander om kjetteri og forræderi, gjør Demetrius det til sin oppgave å skjule Kristi kappe. Han avslører aldri dens beliggenhet for en levende sjel. Men en dag, samtidig som han gjør husarbeid for sin elskede Lucia (spilt av Debra Paget) blir Demetrius arrestert for å ha overfalt en romersk centurion. Han blr dømt til å delta på arenaen. Dermed må Demetrius begynne å trene som gladiator, og vinner snart anerkjennelse. Han beviser sin tapperhet under en kamp mot en flokk sultne tigre. Keiseren, Caligula, tildeler Demetrius som livvakt til Messalina (spilt av Susan Hayward) som er den utro kona til Claudius.

Men Demetrius blir snart lei av å ofte vente på sin nye elskerinne, og vender snart tilbake til arenaen. Senere forkler Lucia seg for å få adgang til gladiatorne, for å møte Demetrius. Imidlertid blir de to separert etter ordre fra en veldig misunnelig Messalina. Lucia blir deretter overfalt av Dardanius (spilt av Richard Egan) og fire andre gladiatorer. Demetrius ber om at Gud skal redde henne, men det ser plutselig ut til at Dardanius har brukket Lucias nakke. Alle tilstedeværende blir sjokkert over Lucias plutselige bortgang, spesielt Demetrius, som mister all tro på religion.

Tidligere hadde Demetrius unngått å drepe menneskelige konkurrenter i keiserens spill, på grunn av sin religion. Men alt dette endrer seg etter det som skjedde med hans kjære Lucia. Neste gang han deltar ved arenaen, kjemper han ikke bare - men han dreper voldsomt alle fem gladiatorene som deltok i angrepet på Lucia. Tilskuerne, inkludert keiseren, blir veldig begeistret over hans villskap. Caligula ber Demetrius om å gi avkall på Kristus, noe han gjør.

Som et resultat frigjør Caligula ham som gladiator, og gir ham en stilling i Pretorianergarden - med rang som Tribun. Etter å ha avvist kristendommen, begynner Demetrius en lystig affære med Messalina som varer i flere måneder. En dag holder Caligula audiens sammen med Demetrius, og beordrer ham til å hente Kristi kappe.  Men han blir overrasket over å oppdage Lucia, som holder i kappen. Det viser seg at hun aldri døde, tross alt. Likevel tar Demetrius med seg kappen til keiseren, som beordret.

## Skuespillere
* Victor Mature som Demetrius.
* Susan Hayward som Messalina.
* Michael Rennie som Peter.
* Debra Paget som Lucia.
* Anne Bancroft som Paula.
* Jay Robinson som Caligula.
* Barry Jones som Claudius.
* William Marshall som Glycon.
* Richard Egan som Dardanius.
* Ernest Borgnine som Strabo.
* Charles Evans som Cassius Chaerea.

## Referanser


## Eksterne lenker
*
Liv Dagsdatter

**Liv Dagsdatter** var ifølge Snorre Sturlasons Ynglingesagaen gift med kong Halvdan Øysteinsson den gavmilde som var konge på Romerike og i Vestfold i siste halvdel av 700-tallet. Hovedsetet deres var Holtan på Vestfold. Liv var datter av kong Dag på Vestmar. Hun fikk med Halvdan sønnen Gudrød Veidekonge i Vingulmark (født ca 780) som i sin tur ble far til kong Halvdan Svarte og bestefar til kong Harald Hårfagre.

## Referanser
Li Tieying

**Li Tieying** (født 1936 i Changsha i provinsen Jiangxi i Kina) er en kinesisk politiker. Han har vært president for Det kinesiske akademi for samfunnsvitenskap og deretter viseformann for Den nasjonale folkekongress' stående komite. 

Han har forfattet en rekke akademiske verker og har innehatt mange høye embeder i Det kinesiske kommunistiske parti siden 1955.

## Referanser


## Eksterne lenker
*
Richard Kiley

**Richard Paul Kiley** (1922–1999) var en amerikansk teater-, TV- og filmskuespiller. Han er best kjent som fortelleren i forskjellige dokumentarfilmer og for å spille Don Quijote i den originale produksjonen av Broadway-musikalen *[[Mannen frå LaMancha]]* fra 1965. Kiley var den første til å synge og utgi «The Impossible Dream», hitsangen fra showet. I musikalen *[[Kismet (musikal)|Kismet]]* fra 1953 spilte han kalifen, og introduserte sangen «Stranger in Paradise». Han vant tre Emmy-priser, to Golden Globe og to Tony-priser i sin karriere.

## Referanser


## Eksterne lenker
* 
*
Wei Jianxing

**Wei Jianxing** (kinesisk: 尉健行; pinyin: *Wèi Jiànxíng*; født januar 1931 i Xinchang i provinsen Zhejiang i Kina, død 7. august 2015 i Beijing) var en høyere leder i det kinesiske kommunistparti.

Han var blant annet formann for Den allkinesiske fagforeningsføderasjon, for Den sentrale disiplinærkommisjon og medlem av Den kinesiske politbyrås stående komite.

## Referanser


## Eksterne lenker
*
Folkets høyeste påtaleembede

**Folkets høyeste påtaleembede** (kinesisk: 最高人民检察院; pinyin: *Zuìgāo Rénmín Jiǎncháyuàn*) har det høyeste ansvar for påtale og forundersøkelser i Folkerepublikken Kina, med unntak for Hongkong og Macao som har sine egne domstolsvesener. 

Påtaleembedet ble dannet etter sovjetisk modell. Siden 1954 har Den nasjonale folkekongress utpekt riksadvokaten, og embedet reguleres etter seksjon 7 i Folkerepublikken Kinas konstitusjon av 1982. Siden 2008 har riksadvokaten vært Cao Jianming.

Under kulturrevolusjonen kom embedet i skyggen og ble til slutt avviklet i 1975, men myndigheten kom igjen i sving under rettergangen mot Firerbanden i 1980.

## Riksadvokater
Utnevnt av Det kinesiske folks politisk rådgivende konferanse:
* Luo Ronghuan (罗荣桓, 最高人民检察署署长), oktober 1949 – oktober 1954
Utnevnt av Den nasjonale folkekongress:
* Zhang Dingcheng (张鼎丞), september 1954 – januar 1975
Embedet var kansellert mellom 1975 og 1978
* Huang Huoqing (黄火青), mars 1978 – mars 1983
* Yang Yichen (杨易辰), mars 1983 – mars 1988
* Liu Fuzhi (刘复之), april 1988 – mars 1993
* Zhang Siqing (张思卿), 1993 – 1998
* Han Zhubin (韩杼滨), 1998 – 2003
* Jia Chunwang (贾春旺), 2003 – 2008
* Cao Jianming, 2008 -

## Eksterne lenker
* Hjemmeside (på kinesisk)
Thiasos

**Thiasos** (gresk: θίασος, *thiasos*) er et begrep i gresk mytologi og gresk religion i antikken for den ekstatiske følget og prosesjonen til guden Dionysos, ofte avbildet som berusete ranglefanter. Mange av mytene om Dionysos er knyttet til hans ankomst i form av en prosesjon. Den fremste av disse var hans triumferende gjenkomst fra India som påvirket de symbolske begrepene til den romerske triumf, og ble fortalt i begeistrete detaljer i poeten Nonnos' epos *Dionysiaka*. I denne prosesjonen red Dionysos i en stridsvogn, gjerne trukket av store kattedyr som pantere, løver eller tigre.

De mest betydningsfulle deltagerne i *thiasos* var de kvinnelige tilhengerne av guden, mænadene, som gradvis erstattet de udødelige, overnaturlige nymfene. På gresk vasemaleri eller relieffer kan enslige kvinnelige figurer ble gjenkjent som tilhørende *thiasos* ved deres karakteristiske attributter som en lang stav, en *[[thyrsos]] bestående av en [[fennikel]] dekket med [[eføy]]blader og løv, og alltid med [[furu]]kongler på toppen.


Andre deltagere i opptoget var ulike naturånder og demoner, blant dem [[Silenos|silenere]] (eller menneskelige dansere utkledd som slike), store kunstige [[fallos]]er, [[satyr]]er, og [[Pan (mytologi)|Pan]]. Falliske silenere er ofte vist dansende på vasemalerier. Læreren til Dionysos er representert med den enkeltstående aldrende Silenos. Opptoget er noen ganger vist som ført fram for et sittende mottaker: de tragiske mennesker som ønsker vinen som gave velkommen. Dette mennesket er Ikarios av Athen eller Semachos, og hans datter Erigone. I dette dionysiske triumftoget kunne gudinnen [[Ariadne]] tidvis ride sammen med Dionysos som hans kvinnelige ledsager. [[Herakles]] fulgte *thiasos* for en kort tid etter hans nederlag i en drikkekonkurranse mot Dionysos.

På [[Françoisvasen]] fra 500-tallet f.Kr. er Dionysos fulgt i prosesjonen av [[horere]], gudinner for årstidene. Andre kjente kunstbeskrivelser er Det store sølvfatet fra Mildenhall-kostbarhetene, [[Lycurgosbegeret]], og i [[renessansen]]s maleri *Bacchus og Ariadne* av [[Tiziano Vecellio|Tiziano]]. Dionysosprosesjoner fortsatte å være et populært emne i romersk kunst, særlig relieffer og på sarkogfagpaneler.

== Annen *thiasoi* ==

Maritime *thiasos* avbildet [[Poseidon]] og hans følge. Et originalt verk av skulptøren [[Skopas]] på dette temaet ble tatt til [[Roma]] hvor det gikk tapt, men scenen er hyppig gjentatt i romersk kunst i små dekorative relieffer og på store sarkofagpanaler til omfattende mosaikker.

Mer generelt var *thiasoi'' var et hvilket som helst religiøst opptog til de tallrike kultene i antikkens Hellas som var beskyttet av loven.

## Referanser
Jan van den Broeck

**Jan van den Broeck** (født 11. mars 1989 i Dendermonde) er en belgisk mellomdistanseløper, som spesialiserer seg på 800 meter.  

## Karriere
Van den Broeck er belgisk mester på 800 utendørs i 2010 og innendørs i 2011.

Han deltok ved EM i friidrett 2010, men ble slått ut i kvalifiseringsheatet med tiden 1:51,79. Året etter fikk han 7.-plass ved U23-EM i Ostrava, med tiden 1:49,41. Adam Kszczot vant U23-EM-gullet. 

Ved VM innendørs 2012 kom han på 5.-plass på 800 meter, av de seks som løp i finalen. 

## Referanser


## Eksterne lenker
* 
* Profil hos European Athletics
* Profil hos det nederlandske friidrettsforbundet
Ronny Alte

**Ronny Eugen Alte** (født 22. april 1974) er en norsk politisk, islamkritisk aktivist.

Ronny Alte var fra sommeren 2011 talsperson for og med i ledelsen av den islamkritiske protestgruppa Norsk forsvarsallianse (Norwegian Defence League, NDL). Han ble seinere betegnet som leder, blant annet da han i september 2011 forsøkte å delta i en demonstrasjon i London arrangert av English Defence League (EDL), men ble stoppet av britisk politi.

Ronny Alte ble i april 2012 innkalt som vitne av forsvarerne i terrorrettssaken mot Anders Behring Breivik. NDL har hevdet at Behring Breivik var medlem under kallenavnet «Sigurd Jorsalfar» fram til februar 2011. I avhør skal Breivik ha benektet dette,Ronny Alte trakk seg fra lederstillingen og organisasjonen før vitneforklaringen i Breivik-saken.

Ronny Alte var en tid i 2015 også sentral i Pegida-bevegelsen i Norge. 
I 2015 ble Alte dømt for ha spredt ærekrenkende påstander via sitt nettsted. Alte anket dommen, men anken ble avvist.

I februar 2016 opptrådte Alte som nasjonal talsmann for Odins soldater,. Gruppen er en innvandringskritisk borgerforening som oppsto i Finland og er omtalt som en høyreekstrem selvjustisgruppe. 

## Referanser


## Eksterne lenker
* Intervju i ''Tønsbergs Blad'' 14. juli 2015
Gjervoldsøy bro

**Gjervoldsøy bro** er en fagverksbro i jern som forbinder Gjervoldsøy med Rossøya i Arendal kommune. 

Broa er den ene av to halvparter av gamle Vippa bro, som var Norges første fagverksbro i jern (oppført i 1879); den ble tatt av en storflom i 1892. Broen ble ødelagt, men restene ble berget opp fra elva. Spennet på den gamle Vippa bru ble plassert som bro mellom fastlandet og Rossøya. Lokalt bærer broa også navnet «Mosebro», oppkalt etter Moses som også ble reddet ut av en elv. 

I 1948 ble broa flyttet igjen, denne gang litt lenger sør, over Seksmannstrømmen mellom Rossøya og Gjervoldsøy, hvor den står fremdeles (2012). Broa erstattet da den gamle Gjervoldsøy bro, en smal bjelkebro i jern fra 1905. 

## Referanser


## Kilder
* Nasjonal verneplan for veger, broer og vegrelaterte kulturminner i Aust-Agder

## Eksterne lenker
* Arendal kommune –  Månedens kulturminne, april 2012
Thor Ueland

**Thor Ueland** (født 3. august 1969) er en norsk forsker og Ph.d. ved Oslo universitetssykehus, Rikshospitalet.

Ueland er ansatt som forsker ved Institutt for Indremedisinsk forsking ved Rikshospitalet. Han er forskningsleder for en forskningsgruppe innen endokrinologi og området betennelser og hjertelidelser, inkludert studier av biomarkører.

Blant forskningsområdene til Ueland er iskemisk hjerneslag. Han var med på å påvise osteoprotegerin (OPG) som faktor for økt risiko for hjertesvikt etter akutt myokardinfarkt 

## Referanser


## Eksterne lenker
* biomedexperts.com: profil
Bjarne Dahl

**Bjarne Gunnar Dahl** (1930–2018) var forretningsmann, diplomat og 
lokalpolitiker.
 
Bjarne Dahl satt flere perioder for Fremskrittspartiet (FrP) i formannskapet i Ålesund bystyre og Fylkestinget, men ble ekskludert fra partiet på grunn av sin betydelige motstand mot norsk innvandrings- og flyktningepolitikk, blant annet fordi han i 1987 medvirket til at en mann med pakistansk bakgrunn ikke fikk skjenkebevilling. Dahl ble i ettertid allikevel stemt inn i bystyret i Ålesund kommune som selvstendig partiuavhengig representant.

Bjarne Dahl deltok i motstandsarbeid under andre verdenskrig, og satt fengslet i Vollan leir frem til frigjøringen i 1945 (Fangenummer: ). Han deltok siden i to kontingenter av Tysklandsbrigaden og gikk på Forsvarets Høyskole.

Han var Eksportrådets utsending til Norges Konsulat i São Paulo, Brasil 1970–73, og siden direktør i Ålesund.

Han sto på fylkeslistene ved flere stortingsvalg: For FrP i Møre og Romsdal i 1985, for Stopp Innvandringen i samme fylke i 1989, og for Fedrelandspartiet i Oslo i 1993. Dahl var formann i Folkebevegelsen mot innvandring (FMI), samt medlem av landsstyre og revisor for bevegelsen. 

Som pensjonist var Dahl senere bosatt på Høvik i Bærum, og arbeidet som translatør i engelsk, portugisisk og tysk.

## Referanser


## Eksterne lenker
*  Minneord om Bjarne Dahl (side 22) også et bilde
Valurt

**Valurt** (*Symphytum officinale*) er en flerårig urt i rubladfamilien.

Arten blir opptil 1 meter høy og har lange, tykke stengler med store, tykke blader langs stenglene. På toppen får den klokkeformete blomster som vanligvis er lilla eller blå. En sjelden gang kan de også være gulhvite. Planten danner en tykk og kraftig svart pælerot som er saftig og hvit innvendig. Blomstene er veldig populære hos humler, bier og andre nektarsankende insekter.

Valurt vokser i fuktig eng, langs bredden av elver og innsjøer, og i grøfter og veikanter. Den er utbredt i det meste av Europa, men mangler lengst sør og nord.

I Norge har valurt vært mye dyrket som medisin- og fôrplante i mange hager og på bondegårder. Planten inneholder pyrrolizidinalkaloider og anbefales ikke brukt innvortes på grunn av fare for leverskader, kreft og fosterskader. Den trives i alle typer jord og har flere steder forvillet seg. Den kan også dukke opp langs veikanter, på brakkmark, i grøftekanter og på annen kulturmark.

Planten har også blitt populær i økologisk jordbruk. På grunn av det dype rotsystemet henter den opp mineraler fra jorden. Planten brukes derfor mye som jorddekke eller i kompost.

Valurt er registrert forvillet i alle norske fylker, men er vanligst sør på Østlandet og langs sørlandskysten. Den danner tette bestander som fortrenger både vanlige og truede naturlige arter, spesielt på kultureng og grunnlendt kalkmark. I Fremmedartslista er valurt vurdert til *svært høy risiko* på grunn av moderat invasjonspotensial og høy økologisk effekt.

## Referanser




## Litteratur

* 

* 

* 

* 

* 

## Eksterne lenker

*
Arne-Inge Christophersen

**Arne-Inge Christophersen** (født 1962) er en norsk direktør og medierådgiver som har hatt lederstillinger innen mediaselskaper som Sverdrup Dahl, Clear Channel Outdoor, Marketing Toolbox AS, Skandinavsik Medie Consult, MediaCom, Initiative Universal Media (IUM) og reklamebyrået Hausmann. 

Han var styreleder i Mediebyråenes Interesseorganisasjon (MIO) fra 2004 til 2010.

Christophersen er utdannet ved Handelshøyskolen BI.

Han mottok Mediaforums hederspris i 2014.

## Referanser
Lifjellfonna

**Lifjellfonna** er en isbre på Spitsbergen på Svalbard. Den er rundt tre kilometer lang og ligger på Wedel Jarlsberg Land, nordvest for Vestre Torellbreen. Brearmene Libreen og Dunderdalsbreen passerer på hver sin side av Lifjellet, og fra brefronten på disse utløperne har Dunderelva sitt utspring.

Breen har navn etter Lifjellet.

## Referanser
Bessemer

**Bessemer** kan vise til:

* Henry Bessemer (1813–1898) – en engelsk ingeniør og oppfinner
* Bessemerprosess – patentert 1855 av Henry Bessemer
Huaylas (distrikt)

**Huaylas** er et distrikt i provinsen Huaylas i regionen Ancash i Peru. Distriktets nasjonale statistikkode er 021204 og hovedstaden er Huaylas.

## Referanser


## Eksterne lenker
* Censos Nacionales: XI de Población y VI de Vivienda 2007.
Atla saga Ótryggssonar

**Atla saga Ótryggssonar** er en tekst i sjangeren islendingesaga som etter alt å dømme er skrevet på 1800-tallet. Historien foregår i Norge og på Island i landnåmstiden; hovedpersonen har tilbragt ungdomstiden som *kolbítr* («askeladd»), før han hevner sin far og utvandrer til Island. Det eldste kjente håndskriftet er fra 1820, og her inngår det i en kontekst med eldre sagatekster.

## Referanser
Sveabreen (Dronning Maud Land)

:*Se også [[Sveabreen]] på Svalbard.*
**Sveabreen** er en bred isbre i Fimbulheimen i Dronning Maud Land. Den strømmer nordover mellom H.U. Sverdrupfjella og Gjelsvikfjella.

Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under Maudheimekspedisjonen og den norske antarktisekspedisjonen 1956–60.

## Kilder
*
*
Referansepunktterapi

**Referansepunktterapi** (RPT, fra engelsk: *Reference Point Therapy*) er en alternativ behandlingsmetode som ble utviklet av australske Simon Rose i 2005.

Hypotesen bak RPT er at kroppens celler har hukommelse, og påvirkes både av egne opplevelser og av traumer bakover i slekten. Gjennom behandling med RPT skal cellene frigjøres fra stress som oppstår som følge av negative opplevelser.

RPT er inspirert av forskjellige spirituelle behandlingsformer, deriblant nevrolingvistisk programmering, ho'oponopono og theta-healing. Verken RPT eller noen av behandlingsformene som er brukt som inspirasjon har noen vitenskapelig dokumentert effekt, og særlig theta-healing har opplevd skarp kritikk for udokumenterte påstander om helbredelse av alvorlige sykdommer.

Referansepunktterapi praktiseres også av alternative behandlere i Norge.

## Referanser
Tåtten om Bolle Bollesson

**Tåtten om Bolle Bollesson** (*Bolla þáttr Bollasonar*) er en tått, en kort islendingesaga, fra siste halvdel av 1200-tallet. Historien foregår ca år 1031&ndash;1040 og handler om Bolli Bollason, som også er kjent fra *[[Laksdøla saga]]* og *[[Soga om Snegle-Halle|Sneglu-Halla þáttr]]*, og skal ha vært en av væringene i den bysantinske keiserens tjeneste. Tåtten har blitt beskrevet som «En uhistorisk fortælling, sandsynligvis nedskrevet i sidste halvdel af det 13. årh., senere føjet til Laxdæla saga og betragtet som en fortsættelse af denne saga»

Tåtten forteller om hvordan høvdingene Tord og Thorvald blir uvenner. Thorvalds okse ødelegger torvstakkene til Tord; Tord dreper oksen, og Thorvald dreper Tords sønn Olav. Tords kone Gudrun er søskenbarn med Bolla, og de ber ham om bistand. Bolla sørger for å få Thorvald dømt utlæg, og dreper ham deretter.

Tåtten er kjent fra Möðruvallabók. Oversatt til norsk som *Tåtten om Bolle Bollesson* av Birgit Nyborg i fembindsverket *Islendingesagaene*, 2014.

## Referanser

## Eksterne lenker
* heimkringla.no, norrøn fulltekst
Kolbjørn Tangvik

**Kolbjørn Tangvik** (født 1937) er en norsk tidligere lærer og lokalpolitiker (Ap). Han var ordfører i Midtre Gauldal fra 1995 til 2003 og var politisk aktiv fra 1975 og til sin avgang i 2003.

Tangvig er utdannet lærer (Adjunkt) og var lærer i grunnskolen i 31 år, 17 av disse som undervisningsinspektør. Han var blant annet ved Støren ungdomsskole fra 1968 til 1995.

Han bor på Støren og er gift med sykepleier Tora Helene (f. 1937). De har to døtre.

## Referanser
Norske fag- og friskolers landsforbund

**Norske fag og friskolers landsforbund** (**NFFL**) er en norsk interesseorganisasjon for private skoler på grunnskole-, videregående- og fagskolenivå.

Ifølge vedtektene er forbundets formål *«å ivareta frittstående skolers interesser, arbeide for at friskoler og fagskoler innenfor alle undervisningsområder får så gode arbeidsvilkår som mulig, samt stimulere et høyt faglig og etisk nivå blant frittstående skoler og skoleeiere (...) Forbundet skal representere skoler som har til hovedformål å drive utdanning. Forbundet skal arbeide aktivt for at medlemsskolene skal være et supplement eller alternativ til offentlig skoletilbud, i samarbeid med og under kontroll av relevante offentlige myndigheter»*

Organisasjonen er en fortsettelse av Norske Privatskolers Landsforbund som ble stiftet i 1972, og fikk nåværende navn i 2004.

Leder for organisasjonen er Rieneke Schilperoort som er administrasjonssjef ved Kunstskolen i Bergen.

## Referanser


## Eksterne lenker
* Norske fag og friskolers landsforbunds nettsted: friskoler.no
Jordskjelvet i Indiahavet 2012

**Jordskjelvet i Indiahavet 2012** var et jordskjelv med styrke 8,7 på Richters skala den 11. april 2012 klokken 08:38:37 CET. Episenteret var 22,9 kilometer under havbunnen i Indiahavet utenfor Aceh-provinsen Indonesia, omtrent 50 til 70 kilometer sørvest for byen Padang. 

Episenteret ligger ca. 434 kilometer sørvest fra regionshovedstaden Banda Aceh, 963 kilometer vest for Kuala Lumpur og 1797 kilometer nordvest for Jakarta.

Jordskjelvet kunne kjennes i flere land, blant annet Singapore, Thailand, Malaysia og India.

Det ble sendt ut tsunami-varsel til alle berørte land ved Indiahavet, inkludert Australia, Pakistan, Somalia, Madagaskar og flere andre land, men tsunamivarselet ble trukket tilbake senere.

Klokken 10:43:07 CET ble det registrert et kraftig etterskjelv med styrke 8,2. Dette skjelvet var 16 kilometer under havbunnen.

## Referanser